**5. NAPIREND**

**E l ő t e r j e s z t é s**

**Balatonrendes Község Önkormányzata Képviselő-testületének**

**2018. május 15-i nyilvános ülésére**

**Tárgy: vagyonrendelet módosítása**

**Előterjesztő: Fuchs Henrik, polgármester**

**Előkészítette: Tóthné Titz Éva jegyzőt helyettesítő aljegyző; dr. Takács Katalin aljegyzőt helyettesítő igazgatási csoportvezető**

**----------------------------** Jogszabállyal nem ellentétes

 Előterjesztő

 -----------------------------------

 Tóthné Titz Éva

jegyzőt helyettesítő aljegyző

Tisztelt Képviselő-testület!

A nemzeti vagyonról szóló 2011. évi CXCVI. törvény 13. § (1) bekezdése szerint törvényben, valamint a helyi önkormányzat tulajdonában álló nemzeti vagyon tekintetében törvényben vagy a helyi önkormányzat rendeletében meghatározott értékhatár feletti nemzeti vagyon tulajdonjogát átruházni - ha törvény kivételt nem tesz - csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet.

Magyarország 2018. évi központi költségvetéséről szóló 2017. évi C. törvény 5. § (5) bekezdésének c) pontja szerint a nemzeti vagyonról szóló 2011. évi CXCVI. törvény 13. § (1) bekezdésében meghatározott értékhatárt a 2018. évben 25,0 millió forint egyedi bruttó forgalmi érték képezi.

Balatonrendes Község Önkormányzata Képviselő-testületének az önkormányzat vagyonáról és a vagyongazdálkodás szabályairól szóló 11/2010. (X.29.) önkormányzati rendeletének 5. § (1) bekezdése szerint 1. 000. 000 Ft értékhatár feletti vagyon tulajdonjogát átruházni - ha törvény vagy e rendelet kivételt nem tesz - csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet.

A Képviselő-testület részéről a Rendelet módosításának igénye merült fel a vonatkozásban, hogy a rugalmasabb értékesítés érdekében kerüljön hatályon kívül helyezésre a törvényi 25,0 millió forintos értékhatárnál alacsonyabban meghatározott 1 millió forintos értékhatár.

**INDOKOLÁS**

A felmerült igény alapján a módosítás egyszerűbbé és rugalmasabbá teszi az önkormányzati vagyon értékesítését.

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe: Balatonrendes Község Önkormányzata Képviselő-testületének **…/** 2018. (…) önkormányzati rendelete az önkormányzat vagyonáról és a vagyongazdálkodás szabályairól szóló 11/2010. (X.29.) önkormányzati rendelete módosításáról

Társadalmi-gazdasági hatása: egyszerűbbé és rugalmasabbá teszi az önkormányzati vagyon értékesítését

Költségvetési hatása: nincs

Környezeti, egészségi következményei: nincs

Adminisztratív terheket befolyásoló hatása: az adminisztratív terheket csökkenti, tekintettel arra, hogy kevesebb esetben lesz kötelező a versenytárgyalás lefolytatása a vagyon értékesítése esetén

Egyéb hatása: nincs

A rendelet megalkotásának szükségessége: egyszerűbbé és rugalmasabbá teszi az önkormányzati vagyon értékesítését

A rendelet megalkotása elmaradása esetén várható következmények: a rendelet megalkotásának szükségességénél megfogalmazott hatás nem következik be.

A rendelet alkalmazásához szükséges feltételek: - személyi: nincs

- szervezeti: nincs

- tárgyi: nincs

- pénzügyi: nincs

***Rendelet-tervezet:***

**BALATONRENDES KÖZSÉG ÖNKORMÁNYZATA**

 **KÉPVISELŐ-TESTÜLETÉNEK**

**…/ 2018. (…) önkormányzati rendelete**

**az önkormányzat vagyonáról és a vagyongazdálkodás szabályairól szóló 11/2010. (X.29.) önkormányzati rendelete módosításáról**

Balatonrendes Község Önkormányzata Képviselő-testülete a nemzeti vagyonról szóló 2011. évi CXCVI. törvény 13. § (1) bekezdésében kapott felhatalmazás alapján, az Alaptörvény 32. cikk (1) bekezdés e) pontjában meghatározott feladatkörében eljárva a következőket rendeli el:

**1. §** Hatályát veszti Balatonrendes Község Önkormányzata Képviselő-testületének az önkormányzat vagyonáról és a vagyongazdálkodás szabályairól szóló 11/2010. (X.29.) önkormányzati rendeletének 5. § (1) bekezdése.

**2. §** Ez a rendelet a kihirdetését követő napon lép hatályba.

 Fuchs Henrik Tóthné Titz Éva

 polgármester jegyzőt helyettesítő aljegyző

A kihirdetés napja: 2018………..

 Tóthné Titz Éva

 jegyzőt helyettesítő aljegyző